joelniklaus/EU_Wikipedias huggingface dataset:
Ο Πλανήτης των Πιθήκων: Η Εξέγερση

Ο Πλανήτης των Πιθήκων: Η Εξέγερση (αγγλικά: Rise of the Planet of the Apes) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία Ρούπερτ Γουάιατ και σε σενάριο των Ρικ Τζάφα και Αμάντα Σίλβερ. Η ταινία ετούτη αποτελεί επαναπροσδιορισμό της σειράς ταινιών Ο Πλανήτης των Πιθήκων, διηγώντας την ιστορία προέλευσης των πιθήκων- το πως και γιατί οι πίθηκοι κατέληξαν εξελιγμένοι. Είναι η πρώτη ταινία της νέας σειράς Ο Πλανήτης των Πιθήκων.Πρωταγωνιστούν οι Τζέιμς Φράνκο στο ρόλο του επιστήμονα και Άντι Σέρκις στο ρόλο του πιθήκου Καίσαρα.

Τοποθετημένη στο Σαν Φρανσίσκο, μια επιστημονική εταιρία κάνει πειράματα πιθήκους, οι οποίοι αιχμαλωτίστηκαν στη ζούγκλα από κυνηγούς. Όταν όμως οι πίθηκοι αυτοί αποκτήσουν νοημοσύνη θα επαναστατήσουν και θα στραφούν κατά των ανθρώπων και τότε θα ξεκινήσει ένας πόλεμος μεταξύ ανθρώπων και πιθήκων.

Η ταινία γυρίστηκε με προϋπολογισμό $93 εκατομμύρια και κυκλοφόρησε στους κινηματογράφους των ΗΠΑ στις 5 Αυγούστου 2011, έχοντας κέρδη $176,760,185 στις ΗΠΑ και στον Καναδά και 305,040,864 στις άλλες χώρες παγκοσμίως. Στην Ελλάδα απέσπασε $602,661. Έλαβε επίσης θετικές κριτικές, οι οποίες επαίνεσαν το σενάριο, την ιστορία, τα ειδικά εφέ και την ερμηνεία του Άντι Σέρκις ως Καίσαρα. Προτάθηκε για ένα βραβείο Όσκαρ και ένα βραβείο BAFTA.

Ηθοποιοί και Χαρακτήρες

Άνθρωποι
Τζέιμς Φράνκο ως ο Γουίλ Ρόντμαν 
 Φρίντα Πίντο ως η Καρολάιν Αράνχα 
Τζον Λίθγκοου ως ο Τσαρλς Ρόντμαν
Μπράιαν Κοξ ως ο Τζον Λάντον
Τομ Φέλτον ως ο Ντοντζ Λάντον
Ντέιβιντ Οϊέλοου ως ο Στίβεν Τζέικομπς

Πίθηκοι
Άντι Σέρκις ως ο Καίσαρας
 Καριν Κονόβαλ ως η Maurice
Τέρι Νότερι ως ο Ρόκετ
Ρίτσαρντ Ρίντινγκς ως ο Μπακ 
Ντέβιν Ντάλτον ως η Κορνήλια
Τζέι Καπούτο ως η Άλφα
Κρίστοφερ Γκόρντον ως ο Κόμπα

Παραγωγή

Βραβεία και Υποψηφιότητες

Παραπομπές

Εξωτερικοί σύνδεσμοι 
 Ιστοσελίδα
 Ο Πλανήτης των Πιθήκων: Η Εξέγερση στο IMDb
 Ο Πλανήτης των Πιθήκων: Η Εξέγερση στο cine.gr
 Planet of the Apes Wiki

Ταινίες παραγωγής 20th Century Fox
Ο Πλανήτης των Πιθήκων
Ταινίες του 2011
Ταινίες τοποθετημένες στο μέλλον
Αμερικανικές ταινίες επιστημονικής φαντασίας
Ταινίες παραγωγής Dune Entertainment
Ταινίες γυρισμένες στη Χαβάη
Ταινίες γυρισμένες στο Σαν Φρανσίσκο
Reboots ταινιών
Λουψάτι

To Λουψάτι (αλβανικά: Lupsati ή Llupcat ή Llupcati ή Llupsat ή Lupsat ή Lupsa) είναι χωριό στη νότια Αλβανία. Κατοικείται από μέλη της ελληνικής εθνικής μειονότητας της Αλβανίας. Αποκαλείται και Λαψάτες ή Λουψάτες.

Τοποθεσία 
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά Αγιαντριάς, Γιαννιτσάτι, Δίβρη, Κουλουράτι, Μάλτσιανη και Τσερκοβίτσα. Βρίσκεται σε υψόμετρο 608 μέτρων.

Ιστορία 
Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 31 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 34 Έλληνες.

Παραπομπές

Βιβλιογραφία 
 Χαράλαμπος Κίτσος, Ο Θεολόγος βορείου Ηπείρου και τα γύρω χωριά, Εκδόσεις Ο Παλμός της Λεσινίτσας, Αθήνα 1996

Εξωτερικοί σύνδεσμοι 
 "Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες", ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
 Wikimapia.org - Λουψάτι

Βόρεια Ήπειρος
Χωριά της Αλβανίας
Ο Πλανήτης των Πιθήκων (ταινία, 2001)

Ο Πλανήτης των Πιθήκων (αγγλικά: Planet of the Apes) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τιμ Μπάρτον και σε σενάριο των Γουίλιαμ Μπρόιλς Τζούνιορ, Λόρενς Κόνερ και Μαρκ Ρόζεντχολ. Η ταινία είναι μια χαλαρή προσαρμογή του ομώνυμου μυθιστορήματος του Πιερ Μπουλ από το οποίο βασίστηκε το σενάριο της η ομότιτλη ταινία του 1968, άρα είναι ένα ριμέικ της. Η ταινία αποτελεί την έκτη προσθήκη της σειράς Ο Πλανήτης των Πιθήκων. Στην ταινία αυτή ένας αστροναύτης συντρίβεται σε έναν πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Πρωταγωνιστούν ο Μαρκ Γουόλμπεργκ, ο Τιμ Ροθ, η Έλενα Μπόναμ Κάρτερ και ο Μάικλ Κλαρκ Ντάνκαν.

Στην ταινία αυτή ένας Αμερικανός αστροναύτης της Αεροπορίας συντρίβεται σε έναν άγνωστο πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Αυτός με τη βοήθεια των εναπομεινάντων ανθρώπων θα ξεκινήσει μια επανάσταση με στόχο να ανατρέψει τους πιθήκους και να επιστρέψει πίσω στον πλανήτη του.

Η ταινία κυκλοφόρησε στους κινηματογράφους των ΗΠΑ στις 5 Αυγούστου 2001,. Έλαβε μικτές κριτικές. Οι περισσότεροι κριτικοί επέκριναν την πλοκή, για τη σύγχυση της γενικά και το τέλος της, ωστόσο επαινέθηκε η μουσικιή της και το προσθετικό μακιγιάζ του Ρικ Μπέικερ. Παρ όλα αυτά η ταινία ήταν μια εισπρακτική επιτυχία, με κέρδη $362,211,740 παγκοσμίως, και προτάθηκε για δυο βραβεία BAFTA. Παρ όλα αυτά, η 20th Century Fox αποφάσισε να μην παραγάγει άλλο σίκουελ, και αργότερα επανεκκίνησε το φραντσάιζ το 2011, με την ταινία Ο Πλανήτης των Πιθήκων: Η Εξέγερση.

Ηθοποιοί και Χαρακτήρες

Άνθρωποι
Μαρκ Γουόλμπεργκ ως ο Κάπταιν Leo Davidson
Εστέλα Γουόρεν ως η Δαήνα
Έρικ Αβάρι ως ο Τίβαλ 
Κρις Κρίστοφερσον ως ο Καρούμπι
Ντέιβιντ Γουόρνερ ως ο Γερουσιαστής Σάνταρ
Λουκ Έμπελ ως ο Μπιρν 
Έβαν Παρκ ως ο Γκούναρ 
Γκλεν Σάντιξ ως ο Γερουσιαστής Νάντο 
Φρίντα Φοχ Σεν ως ο Μπον
Κρις Έλις ως ο Καρλ Βάσιχ
Λίζα Μαρί ως η Νόβα
Λίντα Χάρισον (απίστωτη) ως μια γυναίκα με το καροτσάκι

Πίθηκοι
Τιμ Ροθ ως ο Στρατηγός Θέιντ 
Έλενα Μπόναμ Κάρτερ ως η Άρι
Μάικλ Κλαρκ Ντάνκαν ως ο Συνταγματάρχης Άταρ 
Πολ Τζιαμάτι ως ο Λίμπο
Γκάρι-Χιρογιούκι Ταγκάουα ως ο Στρατηγός Κραλ
Τσάρλτον Ίστον (απίστωτος) ως ο Ζευς

Παραγωγή

Βραβεία και Υποψηφιότητες

Παραπομπές

Εξωτερικοί σύνδεσμοι 
 Ο Πλανήτης των Πιθήκων στο IMDb
 Ο Πλανήτης των Πιθήκων (ταινία 2001) στο cine.gr
 

Αμερικανικές ταινίες
Ταινίες παραγωγής 20th Century Fox
Ο Πλανήτης των Πιθήκων
Ταινίες του 2001
Αμερικανικές ταινίες επιστημονικής φαντασίας
Ταινίες βασισμένες σε γαλλικά μυθιστορήματα
Ταινίες γυρισμένες στην Αυστραλία
Ταινίες γυρισμένες στην Αριζόνα
Ταινίες γυρισμένες στη Χαβάη
Ταινίες με μουσική σύνθεση Ντάνι Έλφμαν
Ταινίες γυρισμένες στη Γιούτα
Ταινίες γυρισμένες στην Καλιφόρνια
Ταινίες τοποθετημένες στο μέλλον
Ταινίες σε σκηνοθεσία Τιμ Μπάρτον
Μάχη για τον Πλανήτη των Πιθήκων

Το Μάχη για τον Πλανήτη των Πιθήκων (αγγλικά: Battle for the Planet of the Apes) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τζον Λι Τόμπσον και σε σενάριο των Γουίλιαμ Μπρόιλς Τζούνιορ, Λόρενς Κόνερ και Μαρκ Ρόζεντχολ. Η ταινία αυτή είναι η πέμπτη και η τελευταία ταινία της αρχικής σειράς του Πλανήτη των Πιθήκων. Χρονικά, είναι συνέχεια της ταινίας Η Κατάκτηση του Πλανήτη των Πιθήκων. Πρωταγωνιστούν οι Ρόντι Μακ Ντόουαλ, Κλόουντ Άτκινς, Νάταλι Τράμπυ και Τζον Χιούστον.

Στην ταινία αυτή δέκα χρόνια μετά την κατάκτηση του πλανήτη από τους πιθήκους ο Καίσαρας θέλει να επιβληθεί ειρήνη μεταξύ των ανθρώπων και των πιθήκων.ένας Αμερικανός αστροναύτης της Αεροπορίας συντρίβεται σε έναν άγνωστο πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Αυτός με τη βοήθεια των εναπομεινάντων ανθρώπων θα ξεκινήσει μια επανάσταση με στόχο να ανατρέψει τους πιθήκους και να επιστρέψει πίσω στον πλανήτη του.

Η ταινία κυκλοφόρησε στους κινηματογράφους των ΗΠΑ το 1973. Έλαβε μικτές κριτικές και δεν ήταν μια μεγάλη εισπρακτική επιτυχία, με κέρδη $362,211,740 παγκοσμίως.

Ηθοποιοί και Χαρακτήρες

Άνθρωποι
Όαστιν Στόκερ ως ο Μπρους Μακντόναλντ 
Νοά Κιν ως ο Εΐμπ ο Δάσκαλος 
Τζον Χιούστον ως ο Αφηγητής
Ρίτσαρντ Ίστμν ως ο Μεταλλαγμένος Καπετάνιος 
Κόλιν Καμπ ως η Τζούλι

Πίθηκοι
Ρόντι Μακ Ντόουαλ ως ο Καίσαρας 
Τζον Χιούστον ως ο Νομοθέτης
Κλόουντ Άτκινς ως ο Άλντο
Νάταλι Τράντυ ως η Λίσα
Σεβέρν Ντάρντεν ως ο Κυβερνήτης Κολπ
Λιού Αΐρες ως ο Μαντέμους
Πολ Ουίλιαμς ως ο Βίρτζιλ

Σημειώσεις Παραγωγής
Η ταινία αυτή ήταν η τελευταία της σειράς η οποία ήταν σε παραγωγή του Άρθουρ Τζέικομπς. Πέθανε στις 27 Ιουνίου 1973, δυο εβδομάδες μετά την κυκλοφορία της.

Βραβεία και Υποψηφιότητες

Παραπομπές

Εξωτερικοί σύνδεσμοι 
 Μάχη για τον Πλανήτη των Πιθήκων στο IMDb
 Μάχη για τον Πλανήτη των Πιθήκων στο cine.gr

Αμερικανικές ταινίες
Ταινίες παραγωγής 20th Century Fox
Ο Πλανήτης των Πιθήκων
Ταινίες του 1973
Αμερικανικές ταινίες δράσης - επιστημονικής φαντασίας
Ταινίες σε σκηνοθεσία Τζ. Λι Τόμσον
Η Κατάκτηση του Πλανήτη των Πιθήκων

Η ταινία Η Κατάκτηση του Πλανήτη των Πιθήκων (αγγλικά: Conquest of the Planet of the Apes) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τζον Λι Τόμπσον και σε σενάριο του Πολ Ντεν. Είναι τέταρτη ταινία της αρχικής σειράς Ο Πλανήτης των Πιθήκων.Η ταινία αυτή εστιάζει στο πως οι πίθηκοι επαναστάτησαν από τους ανθρώπους και πώς ξεκίνησε ο πόλεμος..

Η ταινία αυτή τοποθετημένη στις ΗΠΑ, στο έτος 1991, οι άνθρωποι έχουν τους πιθήκους ως κατοικίδια, τους οποίους καταδυναστεύουν και κακομεταχειρίζονται. Ένας πίθηκος, ονόματι Καίσαρας, θα ωθήσει τους πιθήκους σε μια επανάσταση ενάντια στην ανθρωπότητα. Αυτό θα έχει ως συνέπεια να ξεσπάσει πόλεμος μεταξύ των ανθρώπων και των πιθήκων.

Η ταινία κυκλοφόρησε στους κινηματογράφους των ΗΠΑ το έτος 1972. Έλαβε μικτές κριτικές, αλλά ήταν εισπρακτική επιτυχία με έσοδα 9,700,000 δολάρια. Ακολουθήθηκε από την ταινία Μάχη για τον Πλανήτη των Πιθήκων.

Πλοκή
Κατά το έτος 1991, στη Βόρεια Αμερική, εξαιτίας ενός πυρηνικού πολέμου μεταξύ των ανθρώπων, όλα τα ζώα που είχαν οι άνθρωποι για κατοικίδια αφανίστηκαν ή ελαττώθηκαν σε πληθυσμό. Για τον σκοπό αυτόν πλέον, οι άνθρωποι υιοθετούν τους πιθήκους ως κατοικίδια. Ωστόσο, ένας πίθηκος με νοημοσύνη, ο Καίσαρας θα ωθήσει τους άλλους πιθήκους σε επανάσταση ενάντια στους ανθρώπους.

Ηθοποιοί και Χαρακτήρες

Πίθηκοι
Ρόντι Μακντόργουαλ ως ο Καίσαρας
Ντον Μάρεϊ ως ο Κυβερνήτης Μπρεκ
Νάταλι Τράντι ως η Λίζα
Λου Γουόγκνερ ως ο Μπαντσμοΐ 
Τζόις Χάμπερ ως η Ζέλμπα

Άνθρωποι
Ντον Μάρεϊ ως ο Κυβερνήτης Μπρεκ
Ρικάρντο Μοντάλμπαν ως ο Αρμάντο
Σεβίρν Ντάρντεν ως ο Επιθεωρητής Κολπ
Έκτωρ Σούσι ως ο Πίθηκος με την αλυσίδα

Παραπομπές

Εξωτερικοί σύνδεσμοι 
 Η Κατάκτηση του Πλανήτη των Πιθήκων στο IMDb
 Η Κατάκτηση του Πλανήτη των Πιθήκων στο cine.gr

Αμερικανικές ταινίες
Ταινίες παραγωγής 20th Century Fox
Ο Πλανήτης των Πιθήκων
Ταινίες του 1972
Αμερικανικές ταινίες επιστημονικής φαντασίας
Ταινίες γυρισμένες στο Λος Άντζελες
Ταινίες σε σκηνοθεσία Τζ. Λι Τόμσον
Νόρδερν Πρέμιερ Λιγκ

Η  Νόρδερν Πρέμιερ Λιγκ (αγγλικά: Northern Premier League) είναι ένα από τα περιφερειακά πρωταθλήματα ποδοσφαίρου στην Αγγλία που βρίσκεται ακριβώς κάτω από την Νάσιοναλ Λιγκ όπου υπάρχουν ημι-επαγγελματικά και ερασιτεχνικά σωματεία. Γεωγραφικά, το πρωτάθλημα καλύπτει όλες τις περιοχές της Βόρειας Αγγλίας, και τις βόρειες περιοχές των Μίντλαντς. Αρχικά υπήρχε μόνο μία κατηγορία, μία δεύτερη προστέθηκε το 1987: Ντιβίζιον. Η νέα αυτή κατηγορία χωρίστηκε είκοσι χρόνια αργότερα (2007) στην Ντιβίζιον Ουάν Νορθ και στην Ντιβίζιον Ουάν Σάουθ.

Μαζί με τη Σάδερν Φούτμπολ Λιγκ και την Ίσθμιαν Λιγκ αποτελεί το επίπεδο 7-8 του συστήματος ποδοσφαιρικών πρωταθλημάτων Αγγλίας. Έχει διάφορα περιφερειακά πρωταθλήματα σε επίπεδο 9 και, λόγω της αναδιάρθρωσης, από το 2005 και μετά οι πρωταθλητές και οι νικητές των πλέι οφ προβιβάζονται στην Conference North αντί για την Conference National, όπως συνέβαινε στο παρελθόν. Είναι, όμως, πιθανόν αυτές οι ομάδες να προβιβαστούν στην Κόνφερενς Σάουθ.

Εξαιτίας των προσφορών διάφορων χορηγών, το πρωτάθλημα έχει χρεωθεί με διάφορες ονομασίες, συμπεριλαμβανομένων των δεκαέξι ετών συμφωνία ως Unibond League, τη μεγαλύτερη τέτοια συμφωνία στο παγκόσμιο ποδόσφαιρο. Όταν η συμφωνία αυτή έληξε το 2010, μια νέα συμφωνία ανακοινώθηκε με την Evo-Stik τουλάχιστον μέχρι την εποχή 2015-16.

Παραπομπές

Εξωτερικοί σύνδεσμοι

Ποδοσφαιρικές διοργανώσεις Αγγλίας
Απόδραση από τον Πλανήτη των Πιθήκων

Η ταινία  Απόδραση από τον Πλανήτη των Πιθήκων (αγγλικά: Escape from the Planet of the Apes) είναι μια αμερικανική ταινία επιστημονικής φαντασίας σε σκηνοθεσία του Ντον Τέιλορ και σε σενάριο του Πολ Ντεν. Είναι η τρίτη κινηματογραφική ταινία της αρχικής σειράς Ο Πλανήτης των Πιθήκων και η τρίτη προσθήκη της σειράς. Η ταινία αυτή εστιάζει σε διάφορα κοινωνικά ζητήματα, όπως το να χρησιμοποιούνται τα ζώα στα πειράματα, ο πυρηνικός πόλεμος και ο έλεγχος των ανθρώπων από τις κυβερνήσεις γενικά.

Αργότερα η ταινία αυτή ακολουθήθηκε από την ταινία Η Κατάκτηση του Πλανήτη των Πιθήκων.

Πλοκή
Στην ταινία αυτήν, θέλοντας να μάθουν τι συνέβη στο παρελθόν και οι πίθηκοι απέκτησαν ανθρώπινες ικανότητες, ο Κορνήλιος, η Ζίρα κι ένας ακόμα σύντροφός τους ταξιδεύουν πίσω στον χρόνο. Βρίσκονται στο Λος Άντζελες του 20ού αιώνα, όπου οι άνθρωποι τους υποδέχονται αρχικά με ενθουσιασμό. Όμως, σύντομα οι πίθηκοι επιστήμονες βρίσκονται κυνηγημένοι.

Ηθοποιοί και Χαρακτήρες

Άνθρωποι
Έρικ Μπράντεν ως ο Ότρο Χάνσλαϊν
Νάταλι Τράντι ως η Δρ. Στέφανι "Στίβη" Μπράντον 
Μπρέντφορντ Ντιλμαν ως ο Δρ. Λιούις Ντίξον
Ρικάρντο Μοντάλμπαν ως ο Αρμάντο
Άλμπερτ Σάμι ως ο E-1 
Τζέισον Ήβερς ως ο E-2

Πίθηκοι 
Ρόντι Μακ Ντόουαλ ως ο Κορνήλιος 
Κιμ Χάντερ ως η Ζίρα

Παραγωγή
Τα γυρίσματα της ταινίας αυτής έγιναν μέσα σε έξι εβδομάδες από τις 30 Νοεμβρίου του 1970 έως τις 19 Ιανουαρίου 1971.

Βραβεία και Υποψηφιότητες

Παραπομπές

Εξωτερικοί σύνδεσμοι 
 Απόδραση από τον Πλανήτη των Πιθήκων στο IMDb
 Απόδραση από τον Πλανήτη των Πιθήκων  στο cine.gr

Αμερικανικές ταινίες
Ταινίες παραγωγής 20th Century Fox
Ο Πλανήτης των Πιθήκων
Ταινίες του 1971
Αμερικανικές ταινίες επιστημονικής φαντασίας
Ταινίες γυρισμένες στο Μίσιγκαν
Αγγλόφωνες ταινίες
Ταινίες γυρισμένες στην Καλιφόρνια
Επιστροφή στον Πλανήτη των Πιθήκων

Επιστροφή στον Πλανήτη των Πιθήκων (αγγλικά: Beneath the Planet of the Apes) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τεντ Ποστ και σε σενάριο του Πολ Ντεν. Είναι η δεύτερη ταινία της αρχικής σειράς Ο Πλανήτης των Πιθήκων, άρα η δεύτερη προσθήκη, και είναι συνέχεια της ταινίας Ο Πλανήτης των Πιθήκων. Στην ταινία αυτήν ένας αστροναύτης, ο οποίος ψάχνοντας για τους χαμένους αστροναύτες συντρίβεται στον πλανήτη τον οποίον οι πίθηκοι κυβερνούν και οι άνθρωποι είναι σκλαβωμένοι σε αυτούς. Πρωταγωνιστούν οι Τζέιμς Φρανσίσκους, Ντέιβιντ Γουάτσον και Τσάρλτον Ήστον. Αργότερα κυκλοφόρησε και η συνέχεια της ταινίας αυτής, Η Απόδραση από τον Πλανήτη των Πιθήκων.

Πλοκή
Στην ταινία αυτήν ένας αστροναύτης, ονόματι Μπρεντ, ψάχνοντας για τους χαμένους στο διάστημα αστροναύτες Τζορτζ Τέιλορ, Τζον Λάντον και και Ντοτζ συντρίβεται στον ίδιον πλανήτη στον οποίον συνετρίβισαν και αυτοί. Εκεί ανακαλύπτει μια υπόγεια αποικία και θα προσπαθήσει να επιβιώσει.

Ηθοποιοί και Χαρακτήρες

Άνθρωποι
Τζέιμς Φρανσίσκους ως ο Μπρεντ
Τσάρλτον Ίστον ως ο Τζορτζ Τέιλορ
Τοντ Άντριους ως ο Σκίπερ/Μάντοξ
Πολ Φρις ως ο Αφηγητής

Πίθηκοι
Ντέιβιντ Γουάτσον ως ο Κορνήλιος 
Ρόντι Μακ Ντόουαλ ως ο Κορνήλιος (αρχειακό υλικό)
Κιμ Χάντερ ως η Ζίρα
Λου Γουόγκνερ ως ο Λούσιους
Τζέιμς Γκρέγκορι ως ο Στρατηγός Ούρσους 
Τόμας Γκομεζ ως ο Υπουργός

Παραγωγή
Σύντομα, μετά την εισπρακτική επιτυχία του Πλανήτη των Πιθήκων, η 20th Century Fox σκέφτηκε την ιδέα ενός σίκουελ. Ο σεναριογράφος Ροντ Σέρλινγκ προσλήφθηκε αρχικά ως σύμβουλος του σεναρίου, αλλά οι ιδέες του δεν ενθουσίασαν το στούντιο. Τότε οι παραγωγοί στράφηκαν στον συγγραφέα του Πλανήτη των Πιθήκων Πιερ Μπουλ, ο οποίος ένα προσχέδιο ονόματι 'Ο Πλανήτης των Ανθρώπων' (αγγλικά:Planet of the Men), όπου ο πρωταγωνιστής Τζορτζ Τέιλορ θα ηγούνταν μιας εξέγερσης των καταπιεσμένων ανθρώπων ενάντια στους πιθήκους. Ωστόσο, το σενάριο του Μπουλ απορρίφθηκε Τελικά, ο σχετιζόμενος παραγωγός Μορτ Άμπραχαμς έγραψε κάποια στοιχεία ιστορίας και ο Βρετανός σεναριογράφος Πολ Ντεν προσελήφθη για να τα αναπτύξει σε σενάριο.

Παραπομπές

Εξωτερικοί σύνδεσμοι 
 Επιστροφή στον Πλανήτη των Πιθήκων στο IMDb
 Επιστροφή στον Πλανήτη των Πιθήκων στο cine.gr
 

Αμερικανικές ταινίες
Ταινίες παραγωγής 20th Century Fox
Ο Πλανήτης των Πιθήκων
Ταινίες του 1970
Αμερικανικές ταινίες επιστημονικής φαντασίας
Ταινίες γυρισμένες στην Καλιφόρνια
Ο Πλανήτης των Πιθήκων (τηλεοπτική σειρά)

Ο Πλανήτης των Πιθήκων είναι μια τηλεοπτική σειρά επιστημονικής φαντασίας, η οποία προβλήθηκε για πρώτη φορά στο αμερικανικό τηλεοπτικό κανάλι CBS το έτος 1974. Είναι βασισμένο στο ομώνυμο μυθιστόρημα του Πιερ Μπουλ και στην ομότιτλη ταινία του 1968 και στις συνέχειες της, οι οποίες είναι σεναριακά εμπνευσμένες από το βιβλίο του Πιερ Μπουλ. Ωστόσο είναι μια διαφορετική εκδοχή της ιστορίας του Πιερ Μπουλ και δεν διαδραματίζεται στο ίδιο σύμπαν όπου διαδραματίζονται οι ταινίες γενικά.

Περίληψη

Ηθοποιοί και Χαρακτήρες
Ρόντι Μακ Ντόουαλ ως ο Γκάλεν. Ο Ρόντι Μακ Ντόουαλ είχε προηγουμένως παίξει τον ρόλο του Καίσαρα και του Κορνήλιου στις κινηματογραφικές εκδόσεις. 
Ρον Χάρπερ ως ο Συνταγματάρχης Άλαν Βίρντομ 
Τζέιμς Νόφντον ως ο Μέιτζορ Πίτερ Μπερκ 
Μαρκ Λενάρντ ως ο Στρατηγός Ούρκο (11 επεισόδια)
Μπουθ Κόλμσν ως ο Σύμβουλος Ζάιους (6 επεισόδια)
Τζον Χοΐτ ως ο Μπάρλοου (2 επεισόδια)
Ζακλίν Σκοτ ως η Κίρα (1 επεισόδιο)

Λίστα Επεισοδίων

Παραγωγή
Συζητήσεις για μια τηλεοπτική σειρά του Πλανήτη των Πιθήκων γινόντουσαν από τον παραγωγό Άρθουρ Τζέικομπς ήδη από το 1971. Εξαιτίας της επιτυχίας των ταινιών μπήκαν <<στον πάγο>> με αποτέλεσμα να μην γίνουν ολοκλήρωση της ταινίας Μάχη για τον Πλανήτη των Πιθήκων στο πρώτο μισό του 1973.

Παραπομπές

Εξωτερικοί Σύνδεσμοι
 
 

Ο Πλανήτης των Πιθήκων
Αμερικανικές τηλεοπτικές σειρές
Τηλεοπτικές σειρές τοποθετημένες στο μέλλον
Τηλεοπτικές σειρές βασισμένες σε βιβλία
Τηλεοπτικές σειρές του CBS
Επιστροφή στον Πλανήτη των Πιθήκων (τηλεοπτική σειρά)

Η τηλεοπτική σειρά Επιστροφή στον Πλανήτη των Πιθήκων (αγγλικά: Return to the Planet of the Apes) είναι μια τηλεοπτική σειρά κινουμένων σχεδίων επιστημονικής φαντασίας, την οποία παράχθηκε από την DePatie-Freleng Enterprises, σε συνεργασία με την 20th Century Fox Television. Η σειρά αυτή βασίζεται στο βιβλίο Ο Πλανήτης των Πιθήκων, του Πιερ Μπουλ, το οποίο έχει εμπνεύσει έως τότε πέντε ταινίες και μια τηλεοπτική σειρά. Η σειρά αυτή προβλήθηκε για πρώτη φορά στο αμερικανικό τηλεοπτικό κανάλι NBC το έτος 1975. Σε αντίθεση με την ταινία, τις συνέχειες της και την προηγούμενη τηλεοπτική σειρά, στην ταινία αυτήν οι πίθηκοι παρουσιάζονται ως μια πολύ προηγμένη τεχνολογικά κοινωνία, με προηγμένη τεχνολογία, με αυτοκίνητα, τηλεοράσεις και ταινίες, κάνοντας την έτσι πιο πιστή σεναριακά στο ομώνυμο μυθιστόρημα του Πιερ Μπουλ και επίσης θυμίζοντας έτσι τις προηγούμενες ιδέες των παραγωγών για τις ταινίες τις αρχικής σειράς, οι οποίες δεν υλοποιήθηκαν λόγω των προβλημάτων υπολογισμού.

Πλοκή
Όπως και η ταινία και η προηγούμενη τηλεοπτική σειρά, στην Επιστροφή στον Πλανήτη των Πιθήκων η ιστορία είναι γύρω από δυο αστροναύτες από τη Γη οι οποίοι ταξιδεύουν στο μέλλον και καταλήγουν σε έναν πλανήτη όπου κυβερνάται από εξελιγμένους νοήμονες πιθήκους ενώ οι άνθρωπο είναι σκλαβωμένοι σε αυτούς.

Ηθοποιοί και Χαρακτήρες
Ρίτσαρντ Μπλάκμπερν και Τομ Γουίλιαμς ως ο Μπιλ Χάντσον
Χένρι Κόρντεν και Έντγουιν Μίλις ως ο Κορνήλιος
Φίλιπα Χάρις ως η Ζίρα 
Όστιν Στρόκερ ως ο Τζεφ Άλεν
Ρίτσαρντ Μπλάκμπερν ως ο Δρ. Ζάιους

Κριτική
Η σειρά αυτή επικρίθηκε για τον τρόπο παραγωγής της. Οι θεατές ένιωσαν ότι το γεγονός ότι δεν ήταν καλά στημένη η σειρά οπτικά (δηλ. έλλειψη κινήσεων των πιθήκων, κακοσχεδιασμένο background) και όλα αυτά την έκαναν τη σειρά χάλια.

Παραπομπές

Εξωτερικοί Σύνδεσμοι

Ο Πλανήτης των Πιθήκων
Αμερικανικές τηλεοπτικές σειρές
Τηλεοπτικές σειρές κινουμένων σχεδίων
Αμερικανικές τηλεοπτικές σειρές κινουμένων σχεδίων
Τηλεοπτικές σειρές τοποθετημένες στο μέλλον
Τηλεοπτικές σειρές επιστημονικής φαντασίας κινουμένων σχεδίων
Τηλεοπτικές σειρές βασισμένες σε βιβλία
Τηλεοπτικές σειρές του NBC
Planet of the Apes (βιντεοπαιχνίδι)

To Planet of the Apes είναι βιντεοπαιχνίδι δράσης περιπέτειας τρίτου προσώπου που κυκλοφόρησε για τα PlayStation, Microsoft Windows και για κινητά τηλέφωνα, ανεπτυγμένο κατά κύριο λόγο από την Visiware.

Το παιχνίδι βασίζεται πάνω στην ομώνυμη ταινία του 2001, το οποίο με την σειρά του βασίζεται στο ομώνυμο μυθιστόρημα του Πιέρ Μπουλ. Κυκλοφόρησε στις 20 Σεπτεμβρίου του 2001 στις Η.Π.Α. για τα PC και για το PlayStation στις 28 Ιουνίου του 2002.

Ο Πλανήτης των Πιθήκων
Βιντεοπαιχνίδια του PlayStation
Βιντεοπαιχνίδια των Windows
Βιντεοπαιχνίδια του 2001
Βιντεοπαιχνίδια του 2002
Βιντεοπαιχνίδια δράσης περιπέτειας
Βιντεοπαιχνίδια επιστημονικής φαντασίας
Βιντεοπαιχνίδια της Ubisoft
Ο Πλανήτης των Πιθήκων (βιβλίο)

Ο Πλανήτης των Πιθήκων (Πρωτότυπος τίτλος: La Planète des Singes), στα αγγλικά γνωστό ως Planet of the Apes, είναι ο τίτλος ενός βιβλίου επιστημονικής φαντασίας του συγγραφέα Πιερ Μπουλ, που εκδόθηκε το έτος 1963. Το βιβλίο αυτό περιγράφει την ιστορία τριών αστροναυτών από την Γη, οι οποίοι τρεις αστροναύτες, ταξίδευοντας στο διάστημα, προσεγγίζουν έναν άγνωστο πλανήτη, ο οποίος βρίσκεται στην τροχιά του αστέρα Μπετελγκέζ, και στον οποίον μεγάλοι νοήμονες πίθηκοι εξουσιάζουν τον πλανήτη και οι άνθρωποι είναι σκλάβοι τους.

Το βιβλίο αυτό προσαρμόστηκε στον κινηματογράφο το 1968, με την ταινία Ο Πλανήτης των Πιθήκων.

Πλοκή
Στην ιστορία αυτή, δυο άστροναύτες ταξιδεύουν σε έναν πλανήτη, όπου κυβερνούν νοήμοντες πίθηκοι.

Χαρακτήρες 
Τζιν και Φιλιπς: ένα ζευγάρι χιμπατζήδων 
Ουλισέ Μερού: ένας δημοσιογράφος 
Ζοράμ και Ζανάμ : ένα ζευγάρι γορίλων
Ζίρα :μια χιμπατζής επιστήμονας
Κορνήλιος : ένας χιμπατζής αρχαιολόγος

Προσαρμογές
Η ταινία αυτή προσαρμόστηκε στον κινηματογράφο το 1968, με την ταινία Ο Πλανήτης των Πιθήκων.Η ταινία αυτή ενέπνευσε ένα οκλόκληρο φρανσαΐζ, ονόματι Ο Πλανήτης των Πιθήκων. Ακολούθησαν πέντε συνέχειες της ταινίας αυτής, ένα ριμέικ, και μια επανεκκίνηση της σειράς, ονόματι Ο Πλανήτης των Πιθήκων: Η Εξέγερση.

Παραπομπές

Βιβλιογραφία
  Includes cover gallery (σελ. 269).

Εξωτερικοί σύνδεσμοι
 Πλανήτης των Πιθήκων στο isfdb.org

Γαλλικά μυθιστορήματα
Ο Πλανήτης των Πιθήκων
Μυθιστορήματα του 1963
Ο Πλανήτης των Πιθήκων
Διεθνής Γυμνή Ποδηλατοδρομία

Η Διεθνής Γυμνή Ποδηλατοδρομία είναι διεθνές κίνημα που ξεκίνησε από το Βανκούβερ του Καναδά το 2004. Συμμετέχουν σε αυτό περισσότερες από 70 πόλεις σε όλο τον κόσμο, στις οποίες διοργανώνεται  σε ετήσια βάση η Γυμνή Ποδηλατοδρομία για την προώθηση του ποδηλάτου ως μέσο μετακίνησης, ενάντια στην κουλτούρα του αυτοκινήτου και την ρύπανση που δημιουργεί, την εξάρτηση από το πετρέλαιο, την οικολογία, την απενοχοποίηση του γυμνού σώματος.

Στην Ελλάδα διοργανώθηκε για πρώτη φορά στη Θεσσαλονίκη την Παρασκευή 27 Ιουνίου του 2008 με την συμμετοχή 100 ποδηλατιστών. Από τότε διοργανώνεται κάθε χρόνο με πολύ μεγάλη επιτυχία με περισσότερους από 2.000 ποδηλάτες. Η Διεθνής Γυμνή Ποδηλατοδρομία πραγματοποιείται κάθε Ιούνιο στη Θεσσαλονίκη.

Η Διεθνής Γυμνή Ποδηλατοδρομία πραγματοποιεί και παράλληλες δράσεις ενημέρωσης για την απελευθέρωση του σώματος και τα πρότυπα ομορφιάς και την ελευθερία έκφρασης.

Η Διεθνής Γυμνή Ποδηλατοδρομία καλεί τους συμμετέχοντας να νοιώσουν ελεύθερα και να έρθουν όσο γυμνοί τολμούν. Όπως τους γέννησε η μητέρα φύση, με body-painting, φυσική διακόσμηση, μαγιό, μάσκες, περούκες, αξεσουάρ, πολύ κέφι και φαντασία.

Αιτήματα 
 Πράσινη πόλη με μητροπολιτικό πάρκο, ελεύθερους καταπράσινους χώρους και βιώσιμη κινητικότητα με πεζοδρομημένο κέντρο, ΤΡΑΜ και Θαλάσσια Συγκοινωνία.
 Νομοσχέδιο για το Ποδήλατο ώστε να εντάσσεται σε όλες τις κυκλοφοριακές μελέτες και υποδομές.
 Οικονομικά κίνητρα για τη χρήση ποδηλάτου με επιδοτήσεις και μειώσεις στο ΦΠΑ.
 Ασφαλές και ολοκληρωμένο δίκτυο  ποδηλατοδρόμων από τις ανατολικές και δυτικές συνοικίες προς το κέντρο.
 Ευνοϊκές ρυθμίσεις στον Κ.Ο.Κ για την διευκόλυνση κυκλοφορίας του ποδηλάτου.
 Σταθμοί ενοικίασης και στάθμευσης ποδηλάτων σε όλη την πόλη.
 Μεταφορά ποδηλάτων στα Μέσα Μαζικής Μεταφοράς (ΟΑΣΘ-ΟΣΕ-ΚΤΕΛ.. ) και στο υπό κατασκευή Μετρό με ειδικό βαγόνι.
 Εκπαιδευτικά προγράμματα για τη διάδοση της χρήσης ποδηλάτου.
 Καθαρή παραγωγή ενέργειας από ανανεώσιμες πηγές, όχι στην πυρηνική ενέργεια.

Εξωτερικοί σύνδεσμοι 

Επίσημες σελίδες:
 Ιστοσελίδα www.worldnakedbikeride.gr 
 International WNBR Website www.worldnakedbike.org

Ποδηλασία
Βιώσιμη κινητικότητα
Γυμνισμός
Διαδηλώσεις και διαμαρτυρίες
Κουλουράτι

To Κουλουράτι (αλβανικά: Kulurat ή Kullurat) είναι χωριό στη νότια Αλβανία. Κατοικείται από μέλη της ελληνικής εθνικής μειονότητας της Αλβανίας. Το χωριό αποκαλείται και Κουλουρίτσα.

Τοποθεσία
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά Αγιαντριάς, Γιαννιτσάτι, Δίβρη, Λουψάτι, Μάλτσιανη και Τσερκοβίτσα. Βρίσκεται σε υψόμετρο 689 μέτρων, κτισμένο στους πρόποδες του Διβροβουνίου.

Ιστορικά στοιχεία
Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 67 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 116 Έλληνες.

Παραπομπές

Γενικότερη βιβλιογραφία
 Χαράλαμπος Κίτσος, Ο Θεολόγος βορείου Ηπείρου και τα γύρω χωριά, Εκδόσεις Ο Παλμός της Λεσινίτσας, Αθήνα 1996

Εξωτερικοί σύνδεσμοι
 "Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες", ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
 Wikimapia.org - Κουλουράτι

Βόρεια Ήπειρος
Χωριά της Αλβανίας
Νομός Αυλώνα
Φοινίκη (Βόρεια Ήπειρος)
Πουέρτο Μάδριν

Το Πουέρτο Μάδριν (ισπανικά: Puerto Madryn, ισπανική  προφορά ΔΦΑ: [ˈpweɾto ˈmaðɾin]) είναι πόλη στην επαρχία Τσουμπούτ στην αργεντινή Παταγονία. Είναι η πρωτεύουσα του διαμερίσματος Μπιέδμα και έχει περίπου 57.571 κατοίκους σύμφωνα με την τελευταία απογραφή του 2001.

Το Πουέρτο Μάδριν προστατεύεται από το Γκόλφο Νουέβο, το οποίο διαμορφώνεται από τη Χερσόνησο Βαλντές και Πούντα Νίμφας. Είναι ένα σημαντικό κέντρο για τους τουρίστες που επισκέπτονται τα φυσικά αξιοθέατα της Χερσονήσου Βαλντές και της ακτής  

Ένα νέο εμπορικό κέντρο στο κέντρο της πόλης έχει βοηθήσει σημαντικά τον τουρισμό, κάνοντας Πουέρτο Μάδριν ένας ελκυστικότερος τόπος για τους δύο διεθνείς και εσωτερικούς τουρίστες που επισκέπτονται την Παταγονία. Το Πουέρτο Μάδριν είναι αδελφοποιημένο με το Νέβιν, μια μικρή πόλη στη βόρεια Ουαλία.

Το Αεροδρόμιο Ελ Τεουέλτσε βρίσκεται 10 χλμ βορειοδυτικά από το κέντρο της πόλης. Εμπορικές πτήσεις από Μπουένος Άιρες, Ουσουάια, και άλλες πόλεις της Αργεντινής είναι διαθέσιμες

Η πόλη βρίσκεται στο Τσουμπούτ στο Γκόλφο Νουέβο.

Η πόλη ιδρύθηκε στις 28 Ιουλίου 1865, όταν 150 ουαλοί μετανάστες κατέφθασαν, οι οποίοι ονόμασαν το φυσικό λιμένα Porth Madryn προς τιμήν του Σερ Λοβ Τζόουνς-Πάρι, του οποίου το υποστατικό στην Ουαλία ονομάστηκε "Μάντριν"

Εικόνες

Εξωτερικοί σύνδεσμοι 
 Δημοτικές πληροφορίες: στατιστικά στοιχεία 
 Επίσημη ιστοσελίδα του Δήμου του Πουέρτο Μάδριν 

Πόλεις της Αργεντινής
Πείθων (αποσαφήνιση)

Με το αρχαίο ελληνικό όνομα Πείθων ήταν γνωστοί οι:

Πείθων (σατράπης), 4ος αιώνας π.Χ., από την Εορδαία της δυτικής Μακεδονίας, ένας από τους σωματοφύλακες του Μέγα Αλέξανδρου, και αργότερα σατράπης της επαρχίας της Μηδίας ως ένας από τους διαδόχους της αυτοκρατορίας
Πείθων του Αγήνωρα, 4ος αιώνας π.Χ., ήταν αξιωματικός του Μεγάλου Αλεξάνδρου στην Ινδία, σατράπης της Βαβυλωνίας από το 316 μέχρι τον θάνατο του
Πείθων ο Καταναίος, 4ος αιώνας π.Χ., δραματικός ποιητής
Πείθων ο Βυζάντιος, 4ος αιώνας π.Χ., ρήτορας και πολιτικός
Νάντια Κοντογεώργη

Η Νάντια (Αδαμαντία) Κοντογεώργη (Αθήνα, 5 Σεπτεμβρίου 1983) είναι Ελληνίδα ηθοποιός, παρουσιάστρια και τραγουδίστρια του μοντέρνου είδους.

Μεγάλωσε στην Αθήνα, καταγόμενη από τα Καλάβρυτα.

Αποφοίτησε από το κολλέγιο Αθηνών και εισήχθη στη Νομική Σχολή Αθηνών αλλά την εγκατέλειψε καθώς ασχολήθηκε με την υποκριτική. Είναι απόφοιτη της Δραματικής Σχολής του Εθνικού Θεάτρου. Παρακολούθησε σεμιναριακά μαθήματα στο Πανεπιστήμιο του Χάρβαρντ. 

Το ντεμπούτο της στην τηλεόραση το έκανε σε ηλικία δεκατεσσάρων ετών, στη σειρά «Δανεικός Πατέρας». Ακολούθησε το 2005 η συμμετοχή της στη σειρά «Έρωτας». Τη σεζόν 2014-2015 πρωταγωνίστησε στην τηλεοπτική σειρά Κάτω Παρτάλι του τηλεοπτικού σταθμού Mega, η οποία διακόπηκε λόγω οικονομικών δυσκολιών. Την τηλεοπτική σεζόν 2016-17 πρωταγωνίστησε στη σειρά Μην αρχίζεις τη μουρμούρα του τηλεοπτικού σταθμού Alpha.

Θεατρικά έχει συμμετάσχει στις παραστάσεις «Θα σε πάρω να φύγουμε» (2013), «Πράματα και θάματα» (2013-2014), «Ο βιολιστής στη στέγη» (2005), «Chicago» (2012), για το οποίο μάλιστα υπήρξε υποψήφια το 2014 για το  Βραβείο Μελίνα Μερκούρη (τιμητική διάκριση για τις γυναίκες ηθοποιούς) για την ερμηνεία της, όπως και πολλές άλλες. Τη σεζόν 2014-2015 πρωταγωνίστησε στο μιούζικαλ «Η Μελωδία της Ευτυχίας», σε σκηνοθεσία Θέμιδας Μαρσέλλου.

Ο αδελφός της, Θανάσης Κοντογεώργης, χρηματίζει Γενικός Γραμματέας Συντονισμού της Κυβέρνησης.

Καριέρα

Τηλεόραση

Θέατρο

Παραπομπές

Εξωτερικοί σύνδεσμοι 
Άρθρο για τη Νάντια Κοντογεώργη στο Tlife.gr

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Απόφοιτοι Εθνικού και Καποδιστριακού Πανεπιστημίου Αθηνών
Ελληνίδες τηλεπαρουσιάστριες
Γιαννιτσάτι

To Γιαννιτσάτι (αλβανικά: Janicat ή Janicati) είναι ελληνόφωνο χωριό στη Bόρεια 'Ηπειρο . Κατοικείται από μέλη της ελληνικής εθνικής μειονότητας της Αλβανίας. Το χωριό αποκαλείται και Γιαννιτσάτες.

Τοποθεσία 
Βρίσκεται ανατολικά των Αγίων Σαράντα, στην περιοχή «Θεολόγου» (Επαρχία Δίβρης). Εγγύς του βρίσκονται τα χωριά Αγιαντριάς, Δίβρη, Κουλουράτι, Λουψάτι, Μάλτσιανη και Τσερκοβίτσα. Βρίσκεται σε υψόμετρο 475 μέτρων.

Ιστορία 
Στα τέλη του 19ου αιώνα ανήκε διοικητικά στον «Καζά του Δελβίνου» ενώ ο πληθυσμός του χωριού, σύμφωνα με την οθωμανική στατιστική του 1895, ήταν 72 κάτοικοι. Το 1913, στον «εθνογραφικό χάρτη της Βορείου Ηπείρου» που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 78 Έλληνες. Σύμφωνα με έρευνα του Λεωνίδα Καλλιβρετάκη το 1993, το Γιαννιτσάτι κατοικείτο από 97 Έλληνες.

Από το χωριό κατάγονταν οι αδελφές Κατίνα και Αγλαΐα Παπά.

Παραπομπές

Βιβλιογραφία 
 Χαράλαμπος Κίτσος, Ο Θεολόγος βορείου Ηπείρου και τα γύρω χωριά, Εκδόσεις Ο Παλμός της Λεσινίτσας, Αθήνα 1996

Εξωτερικοί σύνδεσμοι 
 «Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες», ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
 Wikimapia.org - Γιαννιτσάτι

Βόρεια Ήπειρος
Χωριά της Αλβανίας
Φοινίκη (Βόρεια Ήπειρος)
Κατάλογος νησιών των Φερόων Νήσων

Αυτός είναι ένα κατάλογος των νησιών των Φερόων Νήσων. Υπάρχουν 18 νησιά, εκ των οποίων το Λίτλα Ντίμουν είναι το μόνο ακατοίκητο. Εκτός από αυτά τα 18 νησιά, υπάρχουν επίσης αρκετές νησίδες και βραχονησίδες.

Παραπομπές

Εξωτερικοί σύνδεσμοι
 

 
Νησιά της Ευρώπης
Λιάνα Σουβαλτζή

Η Λιάνα Σουβαλτζή είναι ελληνίδα αρχαιολόγος. Σπούδασε αρχαιολογία στο Πανεπιστήμιο Αθηνών και πραγματοποίησε αρχαιολογικές έρευνες με τη χρηματοδότηση του συζύγου της.

Βιογραφία
Το 1989, ενώ πραγματοποιούσε ανασκαφές στην όαση Σίβα, η Σουβαλτζή έκανε μία ανακοίνωση σε συνέδριο Αιγυπτιολογίας ισχυριζόμενη ότι είχε ανακαλύψει ένα μακεδονικό τάφο. Επρόκειτο για έναν ελληνορωμαϊκό ναό του 1ου μ.Χ. αιώνα, που ήταν γνωστός από Ευρωπαίους περιηγητές και είχε ανασκαφεί τη δεκαετία του 1930 από τον Αιγύπτιο αρχαιολόγο Αχμέτ Φάκρυ. Η ανακοίνωσή της δεν έτυχε ευμενούς υποδοχής και την ίδια τύχη είχαν και οι ανακοινώσεις της στον Αιγυπτιακό και τον Ελληνικό τύπο το 1992.

Τρία χρόνια αργότερα, ανακοίνωσε ότι είχε βρει τον τάφο του Μεγάλου Αλεξάνδρου. Απέρριψε τις γραμματειακές πηγές της αρχαιότητας που ισχυρίζονται ότι ο Αλέξανδρος είχε ταφεί στην Αλεξάνδρεια, βασισμένη στα ευρήματα της ανασκαφής της, ανάμεσα στα οποία τρεις πλάκες ασβεστόλιθου με επιγραφές στα ελληνικά, από τις οποίες απέδωσε μία στον Πτολεμαίο και μία στον Τραϊανό. Μελετητές από όλο τον κόσμο αντιτάχθηκαν στους ισχυρισμούς της Σουβαλτζή. Η ελληνίδα ειδικός Όλγα Παλαγγιά ισχυρίστηκε ότι η επιγραφή που αποδιδόταν στον Πτολεμαίο είναι πλαστή. Μια ομάδα αρχαιολόγων της ελληνικής κυβέρνησης υπό το γενικό γραμματέα του υπουργείου πολιτισμού επισκέφτηκαν την τοποθεσία. Χωρίς να δώσει κάποιο αιτιολογία, η Σουβαλτζή αρνήθηκε να δείξει στην ομάδα το ημερολόγιο της ανασκαφής και δεν τη συνόδευσε στην επίσκεψή της στην τοποθεσία. Η ομάδα των Ελλήνων αρχαιολόγων κατέληξε ότι δεν υπήρχαν στοιχεία ότι είχε βρεθεί ο τάφος του Αλεξάνδρου: δεν ήταν βέβαιο ότι το κτίσμα ήταν ναός και τα θραύσματα των επιγραφών που τους επιδείχθηκαν χρονολογούνταν από τη Ρωμαϊκή περίοδο. Αργότερα, ειδικοί απέδειξαν ότι και οι τρεις επιγραφές αποτελούσαν μέρος ενός αναθήματος από την εποχή του Τραϊανού. Εξαιτίας του σκανδάλου που δημιουργήθηκε, οι Αιγυπτιακές αρχές αρνήθηκαν να ανανεώσουν την ανασκαφική άδεια της Σουβαλτζή μετά το 1996. Οι υποστηρικτές της ισχυρίζονται ότι στην υπόθεση αναμίχθηκε ο Έλληνας πρωθυπουργός, Κώστας Σημίτης. Η Σουβαλτζή ισχυρίζεται ότι ήταν θύμα μιας ανθελληνικής συνωμοσίας της ελληνικής κυβέρνησης.

Η Σουβαλτζή κατηγορήθηκε ότι έτρεφε ακραία εθνικιστικά συναισθήματα και ότι, ηθελημένα ή όχι, η εργασία της έγινε αφορμή άσκησης πολιτικής στο Μακεδονικό ζήτημα. Ο Βρετανός αρχαιολόγος Νίκολας Σώντερς χαρακτήρισε την υπόθεση «κωμική».

Το 2002 εκδόθηκε από τις εκδόσεις Γεωργιάδη το βιβλίο της  «Ο τάφος του Μεγάλου Αλεξάνδρου στην όαση Σίουα». Η Σουβαλτζή κατηγορήθηκε ότι στο βιβλίο χρησιμοποιούσε πληροφορίες του Φακρύ, δίχως να το αναγνωρίζει.

Το 2003 η Σουβαλτζή συμμετείχε σε εκδήλωση του ελληνικού ακροδεξιού χώρου για το Μέγα Αλέξανδρο, μαζί με το Μάκη Βορίδη, το Δημοσθένη Λιακόπουλο, τον Κώστα Πλεύρη, το Γιώργο Καρατζαφέρη και τον Άδωνι Γεωργιάδη.

Παραπομπές

Βιβλιογραφία

Εξωτερικοί σύνδεσμοι
 

Έλληνες αρχαιολόγοι
Instant Clarity

Το Instant Clarity είναι ο πρώτος προσωπικός δίσκος του Γερμανού τραγουδιστή Μίκαελ Κίσκε, ο οποίος κυκλοφόρησε στις 17 Αυγούστου 1996 μέσω της δισκογραφικής εταιρείας "Castle Entertaiment". Το εξώφυλλο του δίσκου δημιουργήθηκε από τον Χιου Γκίλμορ (Hugh Gilmour).

Στο άλμπουμ συμμετείχαν οι Άντριαν Σμιθ (Iron Maiden), Κάι Χάνσεν (ex-Helloween, Gamma Ray) και Κιριάκο Ταράξες ως ειδικοί καλεσμένοι. Το Instant Clarity συμπεριλαμβάνει μια ποικιλία από χαρντ ροκ και σοφτ ροκ μουσική, με τα μόνα χέβι μέταλ τραγούδια να είναι τα "The Calling" και "New Horizons", στα οποία συμμετέχουν οι Σμιθ και Χάνσεν. Ένα μουσικό βίντεο για την μπαλαντα "Always" (η οποία αφιερώθηκε στον πρώην ντράμερ των Helloween Ίνγκo Σβίχτενμπεργκ) γυρίστηκε στην Νέα Υόρκη.

Το 2006, το άλμπουμ επανεκδόθηκε απο την Frontiers Records και περιείχε τα επιπλέον κομμάτια "A Song Is Just a Moment", "I Don't Deserve Love", "Sacred Grounds" και "Can't Tell".

Τραγούδια
1. Be True to Yourself (Κίσκε) - 4:40
2. The Calling (Κίσκε, Σμιθ) - 4:00
3. Somebody Somewhere (Κίσκε, Ταράξες) - 4:39
4. Burned Out (Ταράξες) - 4:44
5. New Horizons (Κίσκε, Χάνσεν, Σμιθ) - 4:25
6. Hunted (Κίσκε, Ταράξες) - 4:25
7. Always (Κίσκε) - 4:15
8. Thanx a Lot! (Κίσκε) - 5:25
9. Time's Passing By (Ταράξες) - 3:46
10. So Sick (Κίσκε) - 4:30
11. Do I Remember a Life? (Κίσκε, Ταράξες) - 10:20

Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Instant Clarity" είναι οι εξής:

 Μίκαελ Κίσκε - φωνητικά, κιθάρα, πλήκτρα
 Κιριάκο Ταράξες - κιθάρα
 Άντριαν Σμιθ - κιθάρα
 Κάι Χάνσεν - κιθάρα
 Τζένς Μένκλ - μπάσο
 Κάι Ρούντι Γουόλκε - τύμπανα

Πηγές  
{|width="100%" align="center"|
|width="40%" valign="top"|
 Βιογραφία
 Classic-Rock-Bottom review
 Rockhard review

Εξωτερικοί σύνδεσμοι 
 Η επίσημη ιστοσελίδα του Μίκαελ Κίσκε

Δισκογραφία τoυ Μίκαελ Κίσκε
Άλμπουμ του 1996
Σαρμ ελ Σέιχ

Η Σαρμ ελ Σέιχ (αραβικά : شرم الشيخ, ελληνικά: Όρμος του Σεΐχη) είναι πόλη και λιμένας της Αιγύπτου στη Ερυθρά Θάλασσα και στο Κυβερνείο Νοτίου Σινά όπου είναι και πρωτεύουσα του. Με 73.000 κατοίκους είναι γνωστή για τι διασκέψεις ειρήνης που έχουν γίνει μεταξύ Ισραήλ και Παλαιστινίων. Θεωρείται πολύ δημοφιλής τουριστικός προορισμός. Ένας από τους λόγους που συμβαίνει αυτό είναι γιατι η πόλη βρίσκεται δίπλα στο Εθνικό Πάρκο Ρας Μοχάμεντ το οποίο προσελκύει πολλούς τουρίστες και λάτρεις των καταδύσεων.

Η πόλη από ένα μικρό ψαροχώρι γνώρισε ανάπτυξη όταν η Αιγυπτιακή κυβέρνηση εγκατέστησε ναυτική βάση εκεί. Μεταξύ 1956 - 1957 και 1967 - 1982 κατελήφθη από το Ισραήλ. Όσο παρέμεινε κάτω από Ισραηλινή κατοχή η πόλη αναπτύχθηκε ως τουριστικό κέντρο. Μετά τις συμφωνίες του Καμπ Ντέιβιντ, το Ισραήλ επέστρεψε στην Αίγυπτο το Σινά σε δύο φάσεις, και το Σαρμ ελ Σέιχ μαζί της το 1982. Η πόλη απο τότε συνέχισε να αναπτύσσεται με γρήγορους ρυθμούς. Σήμερα είναι μία από τις πιο ταχεία αναπτυσσόμενες πόλεις τις Αιγύπτου, η οποία υπερδιπλασίασε τον πληθυσμό της από 35.000 σε 73.000 στο διάστημα 2008-2015.

Παραπομπές

Εξωτερικοί σύνδεσμοι 

Πόλεις της Αιγύπτου στη Χερσόνησο του Σινά
Λιμένες της Αιγύπτου
Δόκτωρ Τζέκιλ, κάνε μας λιγάκι γκρρρ...

Η ταινία με τον τίτλο Δόκτωρ Τζέκιλ, κάνε μας λιγάκι γκρρρ... (ιταλικός τίτλος: Dottor Jekyll e gentile signora) είναι κωμωδία ιταλικής και βρετανικής συμπαραγωγής, έτους 1979 και διάρκειας 96 λεπτών, βασισμένη σε νουβέλα του Ρόμπερτ Λούις Στίβενσον.

Υπόθεση 
Ο Δρ. Τζέκιλ, διευθυντής της πανίσχυρης πολυεθνικής εταιρίας PANTAC, που έχει πλημμυρίσει τον κόσμο με έναν μεγάλο αριθμό αμφιβόλου ποιότητας και επιβλαβών προϊόντων, προσλαμβάνει για γραμματέα του την πανέμορφη Μπάρμπαρα (Έντβιτζε Φένεκ). Ο γεμάτος κακία, αλλά μεγαλοφυής Δρ. Τζέκιλ, κι ενώ ήδη έχει πέσει θύμα της γοητείας της Μπάρμπαρα , πίνει τυχαία τον «ορό του καλού» και μετατρέπεται σε καλό και ήρεμο κ. Χάιντ...

Συντελεστές
 Πρωταγωνιστούν: Έντβιτζε Φένεκ, Πάολο Βιλλάτζο, Πάολο Παολόνι, Τζανρίκο Τεντέσκι, Γκόρντον Μίτσελ
 Σενάριο: Castellano e Pipolo, Steno, Leo Benvenuti, Piero De Bernardi, Giovanni Manganelli 
 Σκηνοθεσία: Στέφανο Βανζίνα

Πηγές
 http://www.mymovies.it/dizionario/recensione.asp?id=8192
 http://www.imdb.com/title/tt0079068/ 
 http://www.imdb.com/title/tt0079068/

Ταινίες του 1979
Ιταλικές κωμικές ταινίες
Ιταλικές ταινίες
Ταινίες βασισμένες σε βρετανικά μυθιστορήματα
Ιταλόφωνες ταινίες
Τσερκοβίτσα

Η Τσερκοβίτσα (αλβανικά: Cerkovica) είναι μικρό χωριό στη νότια Αλβανία. Κατοικείται από μέλη της ελληνικής εθνικής μειονότητας της Αλβανίας και βρίσκεται στην περιοχή της Βορείου Ηπείρου.

Τοποθεσία
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά Αγιαντριάς, Γιαννιτσάτι, Δίβρη, Κουλουράτι, Λουψάτι και Μάλτσιανη. Βρίσκεται σε υψόμετρο 372 μέτρων, κτισμένο στους πρόποδες του Διβροβουνίου.

Ιστορικά στοιχεία
Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 135 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 194 Έλληνες. Σύμφωνα με έρευνα του Λεωνίδα Καλλιβρετάκη το 1993, η Τσερκοβίτσα κατοικούταν από 580 Έλληνες.

Παραπομπές

Γενικότερη βιβλιογραφία
 Χαράλαμπος Κίτσος, Ο Θεολόγος βορείου Ηπείρου και τα γύρω χωριά, Εκδόσεις Ο Παλμός της Λεσινίτσας, Αθήνα 1996

Εξωτερικοί σύνδεσμοι
 "Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες", ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
 Wikimapia.org - Τσερκοβίτσα

Βόρεια Ήπειρος
Χωριά της Αλβανίας
Φοινίκη (Βόρεια Ήπειρος)
Μάρσα Αλάμ

Η Μάρσα Αλάμ (αραβικά :  مرسى علم ) είναι χωριό της Αιγύπτου στην Ερυθρά Θάλασσα και στο Κυβερνείο Ερυθράς Θάλασσας. Η Μάρσα Αλάμ διαθέτει διεθνές αεροδρόμιο και είναι δημοφιλής τουριστικό θέρετρο κυρίως λόγω των κοραλλιογενών νησιών που βρίσκονται κοντά της. Σύμφωνα με την απογραφή της 11ης Νοεμβρίου 2006 έχει 1.918 κατοίκους. Απέχει 271 χλμ νότια της Χουργκάντα 220 χλμ από την Εντφού και 131 χλμ από την πόλη Αλ Κουσαΐρ όπου είναι οι κοντινότερες πόλεις.

Από ένα μικρό ψαροχώρι εξελίχθηκε σε τουριστικό προορισμό με πολλά ξενοδοχεία στις παραλίες. η πλειοψηφία των μόνιμων κατοίκων παραμένουν όμως ψαράδες.

Παραπομπές

Χωριά της Αιγύπτου
Δικαίωση

Η Δικαίωση είναι ο τίτλος ελληνικής δραματικής σειράς που προβλήθηκε από το Mega Channel τη σεζόν 2014-2015. Το σενάριο και η σκηνοθεσία της σειράς ανήκει στον Δημήτρη Αρβανίτη ενώ η σειρά αποτελείται από 125 επεισόδια. Το πρώτο επεισόδιο της σειράς προβλήθηκε στις 20 Οκτωβρίου 2014 και το τελευταίο στις 4 Ιουλίου 2015. Τα γυρίσματα της σειράς πραγματοποιήθηκαν στην Αθήνα και τη Σύρο όπου ξεκινά να εξελίσσεται η ιστορία της σειράς. Η σειρά λαμβάνει χώρα μεταξύ δύο χρονικών περιόδων: η ιστορία ξεκινά το 1992 ενώ αργότερα βλέπουμε τη ζωή των ηρώων 20 χρόνια μετά.

Πλοκή 
Το σήριαλ περιγράφει την ιστορία δύο οικογενειών και την έχθρα ανάμεσά τους. Η ιστορία ξεκινά το 1992 στη Σύρο. Η ιστορία στηρίζεται σε δύο οικογένειες, του Μενέλαου και του Λευτέρη, που δημιουργούν ένα απαγορευτικό περιβάλλον στα δύο παιδιά τους, το Χρήστο και τη Μυρτώ, που αγαπιούνται από μικρή ηλικία.

Επισκόπηση σειράς

Διανομή

Έκτακτες Εμφανίσεις 
 Νίκη Γρανά ως Αφροδίτη Ηλιάδη
 Φωτεινή Ντεμίρη ως Χριστίνα Γαζέπη 
 Φώτης Πετρίδης ως Νάσος
 Αλίνα Κωτσοβούλου ως Μαρία
 Σπύρος Σπαντίδας ως Θωμάς Νικολάου 
 Περικλής Κασσανδρινός ως Μάριος
 Νίκος Καραμολέγκος ως Αχμέτ Άτζραμ
 Αλέξανδρος Γκίκας ως Σάκης
 Αλέξανδρος Αμερικάνος ως Παύλος Ρούσσος
 Αθηνά Νιαβή ως Ρέα Σακελλαρίου
 Κωνσταντίνος Φασιλής ως Τάσος Δαλιάνης
 Βασίλης Παλαιολόγος ως Διοικητής Αστυνομίας Σύρου
 Ζώγια Σεβαστιανού ως Μυρσίνη
 Αστέριος Πελτέκης ως Κλέων 
 Θανάσης Πατριαρχέας ως δημοσιογράφος 
 Λάζαρος Βασιλείου ως Ντίνος
 Γιώργος Βουβάκης ως Γιώργος Αγγελίδης
 Ηλέκτρα Τσακαλία ως Όλγα
 Ανδρομάχη Μαρκοπούλου ως πρόεδρος δικαστηρίου
 Γιάννης Μπέζος ως Τηλέμαχος Τριανταφύλλου 
 Νικολέτα Βλαβιανού ως Άλκηστη 
 Σταύρος Νικολαΐδης ως Μίλτος 
 Στεφανία Γκουρνέλου ως Σέλφη 
 Δημήτρης Γκοτσόπουλος ως Φίλιππος 
 Νικόλας Μπράβος ως Δημήτρης Δαράκης
 Ορφέας Παπαδόπουλος ως Σωτήρης 
 Βάσω Γουλιελμάκη ως μητέρα Σωτήρη 
 Κατερίνα Γερονικολού ως Ειρήνη
 Μαίρη Σαουσοπούλου ως μητέρα Ειρήνης

Παραπομπές

Εξωτερικοί σύνδεσμοι

Τηλεοπτικές σειρές Mega
Ελληνικές δραματικές τηλεοπτικές σειρές
Δέλτα Α.Ε.

Η Δέλτα Α.Ε. είναι ελληνική εταιρεία γαλακτοβιομηχανίας που ιδρύθηκε στην Αθήνα το 1952 από τον Αριστείδη Δασκαλόπουλο. Είναι μέλος του ομίλου Vivartia, που από το 2020 ανήκει στην CVC Capital Partners, με βάση το Λουξεμβούργο.

Επωνυμίες 

 1952-2000: Δέλτα Α.Ε.
 2000-2006: Δέλτα Πρότυπος Βιομηχανία Γάλακτος Α.Ε.
 2006-2010: Vivartia Α.Β.Ε.Ε.
 2010-παρόν: Δέλτα Τρόφιμα Α.Ε.

Ιστορία 
Η Δέλτα Α.Ε. ιδρύθηκε το 1952 στα Εξάρχεια, γωνία Διδότου και Ζωοδόχου Πηγής. Αρχικά λειτουργούσε ως οικογενειακό εργαστήριο παραγωγής γιαουρτιού και διάθεσης χύμα γάλακτος. Το 1965 μεταφέρθηκε στον Ταύρο. Τα επόμενα χρόνια, η Δέλτα ασχολήθηκε και με άλλου τύπου προϊόντα, όπως παγωτό, χυμός φρούτων, τυρί και άλλα.

Το 2000 μετονομάστηκε σε Δέλτα Πρότυπος Βιομηχανία Γάλακτος Α.Ε. και το 2006 απορροφήθηκε από την Vivartia Α.Β.Ε.Ε. Το 2010 επανεμφανίστηκε ως Δέλτα Τρόφιμα Α.Ε., θυγατρική της Vivartia Α.Β.Ε.Ε.

Η Δέλτα σήμερα είναι μια από τις μεγαλύτερες εταιρείες τροφίμων στην Ελλάδα, ενώ αναπτύσσεται και στο εξωτερικό. Η έδρα της έχει μεταφερθεί στο εργοστάσιο του Αγίου Στεφάνου (πρώην Μπογιάτι) και είναι στο 23ο χλμ. της Εθνικής Οδού Αθηνών - Λαμίας, στον Άγιο Στέφανο Αττικής.

Το 2020 η Δέλτα εξαγοράστηκε ως μέλος της Vivartia από την CVC Capital Partners.

Παραπομπές 
Ελληνικές επιχειρήσεις
Επιχειρήσεις τροφίμων
Εταιρείες τροφίμων και ποτών στην Ελλάδα
Ελληνικά εμπορικά σήματα

Vivartia
Μπιμπάις

Η Μπιμπάις (αραβικά : بلبيس) είναι πόλη της Αιγύπτου στο Κυβερνείο Σαρκία στο ανατολικό άκρο του νότιου Δέλτα του Νείλου. Έχει 300.000 κατοίκους, είναι πρωτεύουσα της Μαρκάζ Μπιμπάις και διαθέτει διεθνές αεροδρόμιο

Ιστορία 
Η Μπιμπάις στην αρχαιότητα ήταν φρούριο που καταλήφθηκε κατά την αραβική κατάκτηση της Αιγύπτου. Η πόλη έπαιξε σημαντικό ρόλο τη περίοδο των Φατιμιδών, το 1164 πολιορκήθηκε χωρίς επιτυχία από τους σταυροφόρους του Βασιλείου της Ιερουσαλήμ. Το 1168 πολιορκήθηκε, καταλήφθηκε, λεηλατήθηκε ενώ σκοτώθηκαν πολλοί κάτοικοι της από τους σταυροφόρους, κάτι που εξόργισε του κόπτες της πόλης που ενώθηκαν με τους μουσουλμάνους και έδιωξαν τους σταυροφόρους.

Το 1798 ο στρατός του Ναπολέοντα ανακατασκεύασε τα τείχη του φρουρίου.

Παραπομπές

Εξωτερικοί σύνδεσμοι
 

Πόλεις της Αιγύπτου
Πόλεις της Αρχαίας Αιγύπτου
Παναγιώτης Λαφαζάνης

Ο Παναγιώτης Λαφαζάνης (Ελευσίνα, 28 Δεκεμβρίου 1951) είναι Έλληνας πολιτικός, ιδρυτής και πρώην επικεφαλής της Λαϊκής Ενότητας (2015-2019). Από τις 27 Ιανουαρίου 2015 έως τις 17 Ιουλίου 2015 υπήρξε υπουργός Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα.

Βιογραφικά Στοιχεία 
Γεννήθηκε το 1951 στην Ελευσίνα και πέτυχε να εισαχθεί στο τμήμα μαθηματικών του Εθνικού και Καποδιστριακού Πανεπιστημίου Αθηνών δίχως να λάβει πτυχίο. Ήταν ηγετικό στέλεχος της Κομμουνιστικής Νεολαίας Ελλάδας και αργότερα μέλος του Πολιτικού Γραφείου της Κεντρικής Επιτροπής του Κομμουνιστικού Κόμματος Ελλάδος. Στο ΚΚΕ παρέμεινε μέχρι το 1991, ενώ το 1992 εντάχθηκε στον Συνασπισμό ως μέλος της πολιτικής του γραμματείας.

Πρώτη φορά εξελέγη βουλευτής του Ελληνικού Κοινοβουλίου στις εκλογές του 2000, στη Β΄ περιφέρεια του Πειραιά. Την κοινοβουλευτική περίοδο 2012-2014 ήταν ο κοινοβουλευτικός εκπρόσωπος του ΣΥΡΙΖΑ.

Μετά τις βουλευτικές εκλογές του Ιανουαρίου του 2015 ορίστηκε από τον Αλέξη Τσίπρα ως Υπουργός Παραγωγικής Ανασυγκρότησης, Περιβάλλοντος και Ενέργειας. Στις 17 Ιουλίου 2015 αντικαταστάθηκε από τον Πάνο Σκουρλέτη. Στις 21 Αυγούστου 2015 ήταν ένας από τους 25 βουλευτές του Συνασπισμού Ριζοσπαστικής Αριστεράς που αποχώρησαν από αυτόν και συνέστησαν νέα κοινοβουλευτική ομάδα με την ονομασία «Λαϊκή Ενότητα», της οποίας ορίστηκε επικεφαλής.

Πιστεύει ότι η Ελλάδα πρέπει να αντισταθεί στην εφαρμογή των μνημονίων και των μέτρων λιτότητας και να έρθει ακόμα και σε ρήξη με τις υπόλοιπες χώρες της Ευρωζώνης. Σύμφωνα με τις δημόσιες θέσεις του, είναι θετικός στην επιστροφή της Ελλάδας σε εθνικό νόμισμα.

Στις 2 Ιουνίου 2019 παραιτήθηκε από την ηγεσία της Λαϊκής Ενότητας. Στις βουλευτικές εκλογές του 2019 τοποθετήθηκε στην τελευταία τιμητική θέση του ψηφοδελτίου επικρατείας του κόμματος.

Παραπομπές 

Έλληνες αρχηγοί κομμάτων
Βουλευτές εκλεγμένοι με τον Συνασπισμό
Βουλευτές εκλεγμένοι με τον ΣΥΡΙΖΑ
Βουλευτές Β' Πειραιά
Έλληνες υπουργοί Παραγωγικής Ανασυγκρότησης, Περιβάλλοντος και Ενέργειας
Έλληνες πολιτικοί του 21ου αιώνα
Χαμένοι στη Μετάφραση (ταινία)

Το Χαμένοι στη Μετάφραση (πρωτότυπος τίτλος: Lost in Translation) είναι ταινία κωμική-δραματική ταινία, σε σκηνοθεσία και σενάριο της Σοφία Κόπολα. Είναι η δεύτερη ταινία της σκηνοθέτριας, μετά από το Αυτόχειρες Παρθένοι (The Virgin Suicides). Στην ταινία πρωταγωνιστές είναι ο Μπιλ Μάρεϊ, η  Σκάρλετ Γιόχανσον, ο Τζιοβάνι Ριμπίζι και η Άννα Φάρις. Η παραγωγή είναι της Κόπολα και του Ρος Κατζ. 

Η ταινία περιστρέφεται γύρω από έναν μεσήλικα ηθοποιό, τον Μπομπ, και μια νεαρή κοπέλα που αποφοίτησε πρόσφατα από τον πανεπιστήμιο, την Σαρλότ. Βρίσκονται για διαφορετικούς λόγους στην Ιαπωνία και μεταξύ τους αναπτύσσεται συμπάθεια μετά από μια τυχαία συνάντηση σε ένα ξενοδοχείο του Τόκιο.

Η Κόπολα άρχισε την παραγωγή της ταινίας μετά την κυκλοφορία της ταινίας της Αυτόχειρες Παρθένοι. Τα γυρίσματα πραγματοποιήθηκαν μέσα σε 27 ημέρες από τον Σεπτέμβριο ως τον Οκτώβριο του 2002, κυρίως στο Τόκιο άλλα και στη Νέα Υόρκη.

Η ταινία  κυκλοφόρησε στις κινηματογραφικές αίθουσες στις 3 Οκτωβρίου 2003. Η ταινία, που είχε καλές κριτικές, ήταν μεγάλη εισπρακτική επιτυχία με έσοδα πάνω από 119 εκατομμύρια δολάρια παγκοσμίως, με προϋπολογισμό 4 εκατομμυρίων δολαρίων. Προτάθηκε για τέσσερα βραβεία Όσκαρ, κερδίζοντας αυτό του Πρωτότυπου Σεναρίου, καθώς και για πέντε Χρυσές Σφαίρες και για οκτώ βραβεία BAFTA, κερδίζοντας τελικά τρεις Χρυσές Σφαίρες και τρία βραβεία BAFTA.

Πλοκή 
Ο Μπομπ είναι ένας ξεπεσμένος σταρ του κινηματογράφου της δεκαετίας του 1970 που βρίσκεται στο Τόκιο για τις ανάγκες ενός διαφημιστικού εγχώριας μάρκας ουίσκι. Μια μέρα στο μπαρ του ξενοδοχείου στο οποίο διαμένει γνωρίζει την Σαρλότ, νεαρή σύζυγο ενός επαγγελματία φωτογράφου, που περνάει τις ώρες της μοναχικά.

Ηθοποιοί και Χαρακτήρες
Μπιλ Μάρεϊ στο ρόλο του Μπομπ Χάρις
Σκάρλετ Γιόχανσον στο ρόλο της Σαρλότ
Τζιοβάνι Ριμπίζι στο ρόλο του Τζον
Άννα Φάρις στο ρόλο της Κέλι
Φουμιχίρο Χαϊάτσι στο ρόλο του Τσάρλι Μπράουν
Ακίκο Τακεσίτα ως κύριος Καουασάκι
Φρανσουά Ντυ Μπουά ως ο Πιανίστας
Νάνσυ Στάινερ ως  Λύντια Χάρις (φωνή)

Βραβεία και Υποψηφιότητες

Παραπομπές

Εξωτερικοί σύνδεσμοι
 
 
 Χαμένοι στη Μετάφραση στο cine.gr

Αμερικανικές ταινίες
Ιαπωνικές ταινίες
Ιαπωνόφωνες ταινίες
Ταινίες του 2003
Αγγλόφωνες ταινίες
Αμερικανικές ρομαντικές κωμικές ταινίες
Αμερικανικές δραματικές κωμικές ταινίες
Αμερικανικές αισθηματικές δραματικές ταινίες
Βραβευμένοι με Σεζάρ
Ταινίες τοποθετημένες σε ξενοδοχεία
Ταινίες γυρισμένες στην Ιαπωνία
Ταινίες με ηθοποιό που κέρδισε BAFTA Α' Ανδρικού Ρόλου
Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Κωμωδίες ή Μιούζικαλ)
Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου